

                                                ОБЩИНА САНДАНСКИ
ДО 
ПРЕДСЕДАТЕЛЯ
НА ОБЩИНСКИ СЪВЕТ
САНДАНСКИ


П  Р  Е  Д  Л  О  Ж  Е  Н  И  Е
от
АТАНАС СЛАВЧЕВ СТОЯНОВ – 
КМЕТ НА ОБЩИНА САНДАНСКИ


[bookmark: _Hlk187056455]	ОТНОСНО: Учредяване на безвъзмездно право на ползване на спортно игрище, находящо се в с. Левуново, община Сандански – публична общинска собственост, с площ 26 658 кв.м.  

	УВАЖАЕМИ ГОСПОДИН ПРЕДСЕДАТЕЛ,
	УВАЖАЕМИ ОБЩИНСКИ СЪВЕТНИЦИ,

[bookmark: _Hlk235176906][bookmark: _Hlk195690977]    В Общинска администрация Сандански, е постъпило заявление с Вх.№ 2600-5/22.01.2026г. от ОФК „Вихрен Сандански“, ЕИК 176495722, с което заявяват желание, да им бъде учредено безвъзмездно право на ползване, за срок от 30 години, върху поземлен имот, с идентификатор 43243.15.6 по КККР на с. Левуново, одобрени със Заповед № РД-1853/09.01.2018г. на Изпълнителен директор на АГКК, при граници на имота:съседи: 43243.15.58, 43243.15.34, 43243.15.54, 43243.15.12, а именно: спортно игрище, находящо се в  с. Левуново, община Сандански, област Благоевград, местност „Киселица“, с площ 26 658 кв.м., представляващо публична общинска собственост, съгласно АОС №3381/27.05.2025г. 
   ОФК „Вихрен Сандански“, възнамерява да реализира инвестиции в горецитирания имот, които включват - направа на ограда около спортна база, подравняване на терен, както и укрепване на шкарпи и насипи, фрезоване, изкопаване и полагане на дренажна тръба, "Нивелиране с лазерен грейдер, оформяне на нужните наклони за двускатно игрално поле", изграждане на поливна система и помпено оборудване с резервоар, доставка и полагане на пясъчна възглавница 5см, засяване със специализирана тревна смеска и торене, опъване на мрежи зад врати и метални колове с фундаменти, повърхностно изкопаване на почва за изливане на бетонова настилка за поставяеми обекти до 30см дълбочина, разполагане на преместваем обект за съблекални и санитарни възли, посещение на супервайзер, извозване на строителни отпадъци и земни маси.  За предвидените подобрения в имота е представена, количествено – стойностна сметка, според която, за реализирани на инвестиционните намерения, ще бъдат вложени, минимум 99 988.68 евро. Съгласно чл. 115, ал. 3 от ЗФВС - инвестиционната програма, трябва да предвижда извършването на инвестиции на стойност, не по-малка от 50 на сто от пазарната оценка на спортния обект – при учредяването на право на ползване за срок, по-дълъг от 10 години. В тази връзка, е изготвена пазарна оценка от лицензиран оценител, която е в размер на 51 098.00 евро. Размерът на инвестицията, значително надвишава, изискванията заложени в  чл. 115, ал. 3 от закона. 
   С така направените подобрения, ще се предостави възможност да бъдат реализирани, намеренията на ОФК „Вихрен Сандански“, свързани с подпомагане и поощряване на спортните занимания на деца, юноши и мъже, повишаване развитието на футболния спорт и реализиране на  спортни постижения, да се създадат необходими условия и да се разработят съответните програми за подбор, обучение, начална подготовка, тренировъчен и състезателен процес, в детско-юношеските и мъжките отбори. 
[bookmark: _Hlk234567382][bookmark: _Hlk195625026]     Желанието на ОФК „Вихрен Сандански“, за осъществяването на горецитираните дейности, е  за имота да  бъде учредено безвъзмездно право на ползване, за срок от 30 години, възможност заложена в чл. 113, ал. 4 от Закона за физическото възпитание и спорта.
    Мотивираното искане е публикувано на сайта на община Сандански и от публикуването му, до настоящият момент са изминали, повече от два месеца, като за този период и не са постъпили други заявления, свързани с управлението на имота.
    Със Заповед на Кмета на община Сандански № 116/08.07.2026г., е определена комисия от служители на общинска администрация, която да разгледа подаденото заявление и да изготви доклад, относно законосъобразността на искането. Комисията е изготвила доклад, в който отбелязва, че документите представени от ОФК „Вихрен Сандански“, отговарят на изискванията на закона, като предлага да се изготви предложение до общински съвет, за учредяване право на ползване дружеството, за срок от 30 години на спортното игрище в с. Левуново, община Сандански.
    Предвид важното им значене, за подобряване на здравето и физическото развитие на обществото, обществените отношения свързани с физическото възпитание и спорта в Република България са получили подробна уредба в ЗФВС, като в закона е определена отделна глава единадесета, раздел IV „Ограничени вещни права“ и по специално чл. 113 от същия закон е записано, че върху спортен обект – държавна или общинска собственост, може да се учредява възмездно или безвъзмездно право на ползване за срок до 30 години.
    В тази връзка, внасям настоящето предложение, за вземане на решение от Общински съвет Сандански.
Предвид горното и на основание чл. 21 ал.1т.8 от ЗМСМА и чл. 113, ал. 4 от ЗФВС  Ви предлагаме да вземете следното: 

                                                        Р  Е  Ш  Е  Н  И  Е :

1. Дава  съгласие, да се учреди безвъзмездно право на ползване, за срок от 30 години  на ОФК „Вихрен Сандански“, върху имот - публична общинска собственост, представляващ спортно игрище, с площ 26 656 кв.м. и застроена площ на игрището 800 кв.м., с АОС №04/14.08.1998г. за осъществяване на  спортно-тренировъчна дейност, по утвърден график.
      2.Ползвателят на гореописания имот, се задължава да осигури финансовите средства за подобрения в имота свързани с изграждане на две футболни игрища, направа на ограда около спортна база, изграждане на поливна система и помпено оборудване с резервоар,  опъване на мрежи зад врати и метални колове с фундаменти, разполагане на преместваем обект за съблекални и санитарни възли.
3.Възлага на Кмета на Община Сандански да сключи договор.

